|  |
| --- |
| Številka: 007-225/2024 |
| Ljubljana, 6. 1. 2025 |
| EVA: 2024-2570-0088 |
| **ZADEVA:** **Odlok o določitvi degradiranega okolja in programa ukrepov za izboljšanje kakovosti okolja na območju** vrtcev, šol in javnih igrišč v občinah Črna na Koroškem, Mežica, Prevalje, Ravne na Koroškem in Dravograd |
| 1. Predlog sklepov vlade: |
| Na podlagi prvega odstavka 59. člena Zakona o varstvu okolja (Uradni list RS, št. 44/22, 18/23 – ZDU-1O, 78/23 – ZUNPEOVE in 23/24) in 79. člena Zakona o obnovi, razvoju in zagotavljanju finančnih sredstev (Uradni list RS, št. 131/23 in 81/24) je Vlada Republike Slovenije na … seji dne … pod točko … sprejela naslednji S K L E P:Vlada Republike Slovenije izda Odlok o določitvi degradiranega okolja in programa ukrepov za izboljšanje kakovosti okolja na območju vrtcev, šol in javnih igrišč v občinah Črna na Koroškem, Mežica, Prevalje, Ravne na Koroškem in Dravogradin ga objavi v Uradnem listu Republike Slovenije. Barbara KOLENKO HELBL generalna sekretarkaPriloga:* Predlog Odloka o določitvi degradiranega okolja in programa ukrepov za izboljšanje kakovosti okolja na območju vrtcev, šol in javnih igrišč v občinah Črna na Koroškem, Mežica, Prevalje, Ravne na Koroškem in Dravograd

Prejmejo:* Služba Vlade Republike Slovenije za zakonodajo, Mestni trg 4, 1000 Ljubljana,
* Ministrstvo za finance, Župančičeva ulica 3, 1000 Ljubljana,
* Ministrstvo za zdravje, Štefanova ulica 5, 1000 Ljubljana.
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** |
| / |
| **3.a Osebe, odgovorne za strokovno pripravo in usklajenost gradiva:** |
| * mag. Bojan KUMER, minister,
* Uroš VAJGL, državni sekretar
* mag. Tanja BOLTE, generalna direktorica Direktorata za okolje.
 |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| / |
| 5. Kratek povzetek gradiva:S tem odlokom se območje vrtcev, šol in javnih igrišč v občinah Črna na Koroškem, Mežica, Prevalje, Ravne na Koroškem in Dravograd, ki se uvrščajo v prvo stopnjo obremenjenosti, določi kot degradirano okolje. Podrobno je območje degradiranega okolja določeno s parcelnimi številkami. Podrobna obrazložitev razvrstitve območja v prvo stopnjo obremenjenosti okolja zaradi onesnaženosti tal z nevarnimi snovmi je opredeljena v Odredbi o razvrstitvi območij občin Črna na Koroškem, Mežica, Prevalje, Ravne na Koroškem in Dravograd v stopnje obremenjenosti okolja zaradi onesnaženosti tal z nevarnimi snovmi (Uradni list RS, št. 94/24). Ministrstvo za okolje, energijo in podnebje je v sodelovanju z Agencijo RS za okolje, Nacionalnim inštitutom za javno zdravje, Območna enota Ravne na Koroškem, ter občinami Črna na Koroškem, Mežica, Prevalje, Ravne na Koroškem in Dravograd pripravilo Program ukrepov, ki je Priloga Odloka. V Programu ukrepov so podrobneje določeni ukrepi za sanacijo degradiranega okolja, izvajalci ukrepov, vir financiranja in ocena stroškov po letih. Program se bo izvajal 10 let, od leta 2025 do konca leta 2034. V Programu ukrepov so tudi podrobneje opisani viri onesnaženja ter analiza stanja. Pri izvajanju sanacije degradiranega okolja je pomembno, da se zaradi novih posegov v območju degradiranega okolja ne bo povečala stopnja obremenjenosti okolja, zlasti tal, vode in zraka.Ministrstvo za okolje, energijo in podnebje usklajuje izvajanje Programa ukrepov. Ministrstvo tudi vsako leto do konca meseca marca pripravi poročilo o izvajanju programa ukrepov za preteklo leto in z njim seznani Vlado Republike Slovenije. Zaradi spremljanja učinkov izvedenih ukrepov ter analize o učinkovitosti ukrepov in Programa Agencija Republike Slovenije za okolje tri mesece po zaključku izvedenih ukrepov pripravi poročilo o izvajanju programa ukrepov. Poročilo mora vsebovati podatke o stanju tal, podzemnih in površinskih voda ter morebitna priporočila o dodatnih ukrepih.Sredstva za izvajanje ukrepov bodo zagotovljena iz sredstev EU, proračuna Republike Slovenije, proračunov vseh petih občin ter sredstev podjetja TAB d.d. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | DA |
| b) | usklajenost slovenskega pravnega reda s pravnim redom Evropske unije | NE |
| c) | administrativne posledice | NE |
| č) | gospodarstvo, zlasti mala in srednja podjetja ter konkurenčnost podjetij | NE |
| d) | okolje, vključno s prostorskimi in varstvenimi vidiki | DA |
| e) | socialno področje | NE |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | NE |
| 7.a Predstavitev ocene finančnih posledic nad 40.000 EUR: Sredstva za izvajanje ukrepov bodo zagotovljena iz sredstev EU, proračuna Republike Slovenije, proračunov vseh petih občin ter sredstev podjetja TAB d.d.Predvidena sredstva za izvedbo ukrepov v času trajanja programa od leta 2025 do konca leta 2034 so podrobneje za vsako posamezno leto predstavljena v tabelah v oceni stroškov v 9. točki Priloge Odloka (Program ukrepov). V skupnem znesku za celoten čas trajanja Programa pa okvirna sredstva znašajo:* MOPE (vir: proračun MOPE in Sklad za obnovo Slovenije): 6.105.990,00 EUR (od tega Sklad za obnovo: 4.180.806 EUR, proračun MOPE: 1.925.184 EUR),
* ARSO: 93.000,00 EUR,
* MZ (NIJZ): 1.248.177,00 EUR,
* Proračun občin: 1.223.000,00 EUR,
* Sredstva skupine TAB d.d.: 11.700.500,00 EUR

Celotna vrednost Progama je ocenjena na 20.370.667,00 EUR. |

|  |
| --- |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  | - | - | - | - |
| Predvideno povečanje (+) ali zmanjšanje (**–**) prihodkov občinskih proračunov  | - | - | - | - |
| Predvideno povečanje (+) ali zmanjšanje (**–**) odhodkov državnega proračuna  | - | - | - | - |
| Predvideno povečanje (+) ali zmanjšanje (**–**) odhodkov občinskih proračunov | - | - | - | - |
| Predvideno povečanje (+) ali zmanjšanje (**–**) obveznosti za druga javnofinančna sredstva | - | - | - | - |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za leto 2024  | Znesek za leto 2025  |
|  |  |  |  |  |
|  |  |  |  |  |
|  |  |  |  |  |
| SKUPAJ |  |  |
| II.b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
| MOPE | 2550-20-0042 Čezmerna obremenitev okolja (odpadki) | 231329 Saniranje neurejenih odlagališč | 0,0 EUR | 361.864,00 EUR |
| ARSO | 2523-11-0014 Analiziranje in ocenjevanje kakovosti okolja | 231602 Kakovost tal – monitoring | 0,0 EUR | 15.000,00 EUR |
| MZ (NIJZ) | 2711-23-0007 Izvajanje nalog na področju javnega zdravja | 7084 Izvajanje javne službe na NIJZ | 0,0 EUR | 101.000,00 EUR |
| SKUPAJ |  | 477.864,00 EUR |
| II.c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
| - |  |  |
| - |  |  |
| - |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II. b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II.b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II. a.**II.c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II. a in II. b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:  |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | DA |
| Gradivo (predpis) je bilo poslano v mnenje: * Skupnosti občin Slovenije SOS: NE
* Združenju občin Slovenije ZOS: NE
* Združenju mestnih občin Slovenije ZMOS: NE

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani./ |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | DA |
|  |
| Datum objave: od 15. 11. 2024 do 29. 11. 2024V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti,
* občine in združenja občin ali pa navedite, da se gradivo ne nanaša nanje.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte): Pripomb javnosti nismo prejeli.Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje: /Javnost je bila vključena v pripravo gradiva v skladu z Zakonom o varstvu okolja, kar je navedeno v predlogu predpisa. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | DA |
| **11. Gradivo je uvrščeno v delovni program vlade:** | NE |
|  mag. Bojan KUMER MINISTER |

 **PREDLOG**

Na podlagi prvega odstavka 59. člena Zakona o varstvu okolja (Uradni list RS, št. 44/22, 18/23 – ZDU-1O, 78/23 – ZUNPEOVE in 23/24) in 79. člena Zakona o obnovi, razvoju in zagotavljanju finančnih sredstev (Uradni list RS, št. 131/23 in 81/24) Vlada Republike Slovenije izdaja

**Odlok o določitvi degradiranega okolja in programa ukrepov za izboljšanje kakovosti okolja na območju vrtcev, šol in javnih igrišč v občinah Črna na Koroškem, Mežica, Prevalje, Ravne na Koroškem in Dravograd**

**1. člen**

**(vsebina)**

Ta odlok določa:

– območje, ki je na podlagi Odredbe o razvrstitvi območij občin Črna na Koroškem, Mežica, Prevalje, Ravne na Koroškem in Dravograd v stopnje obremenjenosti okolja zaradi onesnaženosti tal z nevarnimi snovmi (Uradni list RS, št. 94/24) uvrščeno v prvo stopnjo obremenjenosti kot degradirano okolje;

– program ukrepov za izboljšanje kakovosti okolja v degradiranem okolju (v nadaljnjem besedilu: program ukrepov) s ciljem zmanjšati škodljive vplive na zdravje ljudi in okolje;

– čas izvajanja ukrepov iz prejšnje alineje in

– odgovorne osebe za pripravo in izvajanje ukrepov za izboljšanje kakovosti okolja, vključno z nalogami občine in države.

**2. člen**

**(določitev območja degradiranega okolja)**

(1) Območje vrtcev, šol in javnih igrišč v občinah Črna na Koroškem, Mežica, Prevalje, Ravne na Koroškem in Dravograd(v nadaljnjem besedilu: degradirano okolje), ki je v javni lasti in uvrščeno v prvo stopnjo obremenjenosti okolja zaradi onesnaženosti tal z nevarnimi snovmi, je degradirano okolje in se določi v programu ukrepov.

(2) Območje degradiranega okolja iz prejšnjega odstavka obsega naslednja zemljišča:

- parc. št. 170/10, 163/1, 167/7, 74/3, 55/7, 55/8, 55/33, vse k. o. 906 Črna,

- parc. št. 73, 74, 87, vse k. o. 900 Žerjav,

- parc. št. 731, 729, 737/1, vse k. o. 889 Mežica,

- parc. št. 92 in 103/1, k. o. 884 Farna vas,

- parc. št. 658 in 660, k. o. 882 Ravne,

- parc. št. 182/182 in 182/184, k. o. 883 Dobja vas.

**3. člen**

**(program ukrepov)**

(1) Ministrstvo za okolje, podnebje in energijo (v nadaljnjem besedilu: ministrstvo) v sodelovanju z Nacionalnim inštitutom za javno zdravje ter občinami Črna na Koroškem, Mežica, Prevalje, Ravne na Koroškem in Dravograd pripravi program ukrepov.

(2) Program ukrepov je v prilogi 1, ki je sestavni del tega odloka.

(3) Ministrstvo vsako leto do konca marca pripravi poročilo o izvajanju programa ukrepov za preteklo leto in z njim seznani Vlado Republike Slovenije.

**4. člen**

**(opredelitev pogojev za nove posege v območju degradiranega okolja)**

(1) Vsi novi posegi v območju degradiranega okolja se načrtujejo tako, da se zaradi njihove dejavnosti ne bo povečala stopnja obremenjenosti okolja.

(2) Pred načrtovanjem novega posega v območje degradiranega okolja mora biti predhodno izvedena ocena tveganja za področje voda, tal, zraka in zdravja ljudi.

**5. člen**

**(poročilo o monitoringu učinkov ukrepov)**

(1) Agencija Republike Slovenije za okolje in Nacionalni inštitut za javno zdravje pripravita celovito poročilo o izvajanju programa ukrepov najpozneje v treh mesecih po koncu izvedenih ukrepov in ga predložita ministrstvu.

**6. člen**

**(usklajevanje programa ukrepov, nosilci ukrepov in način financiranja)**

(1) Izvajanje programa ukrepov usklajuje ministrstvo.

(2) Nosilci ukrepov so ministrstvo, pristojno za okolje, ministrstvo, pristojno za zdravje, ter občine Črna na Koroškem, Mežica, Prevalje, Ravne na Koroškem in Dravograd.

(3) Sredstva za izvajanje programa ukrepov se zagotavljajo iz sredstev Evropske unije, proračuna Republike Slovenije, proračunov občin Črna na Koroškem, Mežica, Prevalje, Ravne na Koroškem in Dravograd ter sredstev podjetja TAB, d. d.

**7. člen**

**(začetek veljavnosti)**

Ta odlok začne veljati naslednji dan po objavi v Uradnem listu Republike Slovenije.

Št. 007-225/2024

Ljubljana,

EVA 2024-2570-0088

**Vlada Republike Slovenije**

dr. Robert Golob
 predsednik

**Priloga1:**

**Program ukrepov za izboljšanje kakovosti okolja v občinah Črna na Koroškem, Mežica, Prevalje, Ravne na Koroškem in Dravograd**

**OBRAZLOŽITEV**

Območja Mežiške doline so prekomerno onesnažena s svincem in drugimi toksičnimi kovinami (npr. kadmij, cink) predvsem zaradi večstoletne tradicije rudarjenja in obstoječe industrije, kar dokazujejo številne raziskave ter analize onesnaženosti tal na tem območju.

Leta 2022 se je iztekel 15 let trajajoči Odlok o območjih največje obremenjenosti okolja in o programu ukrepov za izboljšanje kakovosti okolja v Zgornji Mežiški dolini (Ur. l. RS, št. 119/07 in 44/22 – ZVO-2), ki se je izvajal na določenih območjih v Občini Mežica in Črna na Koroškem. Ukrepi, s katerimi se je v največji meri omejilo ali preprečilo dvigovanje s svincem onesnaženega prahu, so prispevali k dosežku glavnega cilja programa, ki je bil znižati vrednosti svinca v krvi triletnih otrok pod vrednost 100 µg/L v vsaj 95% testiranih primerov.

Žal so katastrofalne poplave, ki so se zgodile avgusta 2023, uničile tudi velik del pozitivnega prispevka petnajstletnega odloka. Nekatera že sanirana območja so bila poplavljena in uničena, pojavila so se nova kritična območja, zaradi intenzivne obnove pa se je povečalo prašenje okolja, kar je dodatno obremenilo okolje. Zaradi teh izrednih dogodkov je potrebno, da se izvajanje ukrepov, ki bodo prispevali k izboljšanju kakovosti okolja, razširi na 5 občin ob reki Meži, to so Črna na Koroškem, Mežica, Prevalje, Ravne na Koroškem in Dravograd.

Dne 30. 10. 2024 je bila sprejeta Odredba o razvrstitvi območij občin Črna na Koroškem, Mežica, Prevalje, Ravne na Koroškem in Dravograd v stopnje obremenjenosti okolja zaradi onesnaženosti tal z nevarnimi snovmi (UL RS, št. 94/24). S predlogom Odloka o določitvi degradiranega okolja in programa ukrepov za izboljšanje kakovosti okolja na območju vrtcev, šol in javnih igrišč v občinah Črna na Koroškem, Mežica, Prevalje, Ravne na Koroškem in Dravograd se območje, ki se uvršča v prvo stopnjo obremenjenosti, določi kot degradirano okolje. S predlogom Odloka se postavlja okvir za izvajanje ukrepov, ki bodo pripevali k izboljšanju kakovosti okolja na tem območju. V Prilogi 1 Odloka je Program ukrepov, kjer so podrobneje določeni ukrepi, ki se bodo izvajali, izvajalci ukrepov, vir financiranja in ocena stroškov po letih. Program ukrepov se bo izvajal 10 let, od leta 2025 do konca leta 2034.

Program ukrepov je bil pripravljen v sodelovanju ter na podlagi analiz in poročil NIJZ OE Ravne na Koroškem in Agencije RS za okolje ter v sodelovanju z vsemi petimi občinami.

Sredstva za izvajanje ukrepov bodo zagotovljena iz sredstev EU, proračuna Republike Slovenije, proračunov vseh petih občin ter sredstev podjetja TAB d.d.

**Pravna podlaga** za predlog Odloka o določitvi degradiranega okolja in programa ukrepov za izboljšanje kakovosti okolja na območju vrtcev, šol in javnih igrišč v občinah Črna na Koroškem, Mežica, Prevalje, Ravne na Koroškem in Dravograd je prvi odstavek 59. člena Zakona o varstvu okolja (Uradni list RS, št. 44/22, 18/23 – ZDU-1O, 78/23 – ZUNPEOVE in 23/24).

**OBRAZLOŽITVE k posameznim členom**

**Obrazložitev k 1. členu:**

Določena je vsebina tega odloka in sicer območje, ki se uvršča v prvo stopnjo obremenjenosti kot degradirano okolje in kjer se bodo izvajali ukrepi za sanacijo degradiranega okolja, podrobnejši program ukrepov (ki je Priloga tega odloka), čas izvajanja ukrepov in odgovorne osebe.

**Obrazložitev k 2. členu:**

S tem odlokom se območje vrtcev, šol in javnih igrišč v občinah Črna na Koroškem, Mežica, Prevalje, Ravne na Koroškem in Dravograd, ki se uvrščajo v prvo stopnjo obremenjenosti, določi kot degradirano okolje. Podrobna obrazložitev razvrstitve območja v prvo stopnjo obremenjenosti okolja zaradi onesnaženosti tal z nevarnimi snovmi je opredeljena v Odredbi o razvrstitvi območij občin Črna na Koroškem, Mežica, Prevalje, Ravne na Koroškem in Dravograd v stopnje obremenjenosti okolja zaradi onesnaženosti tal z nevarnimi snovmi (UL RS, št. 94/24). Podrobno je območje določeno s parcelnimi številkami.

**Obrazložitev k 3. členu:**

Ministrstvo za okolje, energijo in podnebje v sodelovanju z Nacionalnim inštitutom za javno zdravje ter občinami Črna na Koroškem, Mežica, Prevalje, Ravne na Koroškem in Dravograd pripravi program ukrepov. V Programu ukrepov so podrobneje določeni ukrepi, ki se bodo izvajali, izvajalci, vir financiranja in oceno stroškov po letih. Program se bo izvajal 10 let, od leta 2025 do konca leta 2034. V Programu ukrepov so tudi podrobneje opisani viri onesnaženja ter analiza stanja.

Ministrstvo za okolje, energijo in podnebje vsako leto do konca meseca marca pripravi poročilo o izvajanju programa ukrepov za preteklo leto in z njim seznani Vlado Republike Slovenije.

**Obrazložitev k 4. členu:**

Novi posegi v območju degradiranega okolja morajo biti načrtovani tako, da se zaradi njihove dejavnosti ne bo povečala stopnja obremenjenosti okolja, zlasti tal, vode in zraka.

**Obrazložitev k 5. členu:**

Zaradi spremljanja učinkov izvedenih ukrepov ter analize o učinkovitosti ukrepov in Programa Agencija Republike Slovenije za okolje ter Nacionalni inštitut za javno zdravje tri mesece po zaključku izvedenih ukrepov pripravita poročilo o izvajanju programa ukrepov. Poročilo mora vsebovati podatke o stanju tal, podzemnih in površinskih voda ter morebitna priporočila o dodatnih ukrepih.

**Obrazložitev k 6. členu:**

V 6. členu je določeno, da Ministrstvo za okolje, podnebje in energijo usklajuje izvajanje Programa ukrepov ter iz katerih virov se zagotavljajo sredstva za izvajanje programa ukrepov. Predvidena okvirna ocena stroškov po letih pa je podana v Programu ukrepov.